ኣስመራ ኣብ 1965 - BBC News ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ተወልደ ረዳ፡ ትእምርቲ እምቢታ "ሽገይ-ሃቡኒ!" - ኣስመራ ኣብ 1965 23 ጉንቦት 2019 ምንጪ ስእሊ, TEWELDE ፈደራላዊ ውዕላት ክብሕጎግን መሰላት ህዝቢ ክገሃስን ምስጀመረ ኤርትራዊ ተነዓዒቡ። ኣብ 1958 ናይ ተማሃሮን ሰራሕተኛታትን ተቓውሞታት ተኻይዱ። ኣብ 1962 ባይቶ ኤርትራ ብወግዒ ምስ ፈረሰን ባንዴራ ኤርትራ ምስ ወረደትን መላእ ህዝቢ ተቓውሞ ከስምዕ ስለዝጀመረ ምስ ሓይልታት ጸጥታ ኣብ ግጭት ኣትዩ። ሰባት ክእሰሩን ክህደኑን ጀሚሮም። ድሮ ንግህሰትን ዓመጽን ዝተቓወመ ብእድሪስ ዓዋተ ዝተመርሐ ናይ እምቢታ ትእምርቲ ኣብ መስከረም 1961 ብረታዊ ቓልሲ ምጅማሩ ኣበሲሩ። ስርዓት ሃይለስላሰ ተቓለስቲ ሓርነት ተዕቑባን ትቕልባን ኢኽን ዝተባህላ ዓድታት መታሕት ምስ ሰበን ተቓጺለን - ህዝበንን ጥሪተንን በልማማ ሃሊቖም። ኩሎም እቶም መሰልና ዝበሉ ተቓለስቲ ናጽነት፡ ካብ ከተማን ገጠርን፡ ካብ በረኻን ባሕርን "ሸፋቱ" ተባሂሎም እናተሃድኑ፡ በብኽልተ ተኣሲሮም ናብ ማሕቡስ ወረዱ። ህዝቢ መታን ክርዕድ ከኣ ብማእከል ህዝቢ፡ በእጋሮም ይወስዱዎም ነይሮም። እቲ ዘበን፡ ዘበነ "ሽገይ ሃቡኒ!" ኤርትራዊ ሃገራውነት ቀስቂሱ ንመላእ ህዝቢ ንቓልሲ ከምዝደፋፍኦ፡ ኣብቲ እዋን እቲ ገና ተማሃራይ መባእታ ዝነበረ፡ ተመራማሪ ታሪኽን ጸሓፍን ዳዊት መስፍን ይዝክር። " ኣብቲ እዋን ተማሃሮ ኣስኳላ ቪተርዮ ኣዲሞም ብፖሊስ ክህደኑን ክእሰሩን፡ ብዝኸድካዮ ጎደናታት ኣስመራ ከም ትእምርቲ እምቢታ " ሽገይ-ሃቡኒ!" ክትድረፍ፡ ስድራ-ቤታት ደቆም ኣብ ፖለቲካ ኣትዮም ኣደዳ ማእሰርቲ ከይኮኑ ክመኽሩን ከጠንቅቑን፡ ኣብታ ከተማ ፍርሒ ዓሲሉ፡ ከቢድ ፈታኒ እዋን ከንጸላሉ ይዝከረኒ" ይብል ዳዊት። ኣቡነ ኣብረሃ ፍራንስዋን ተባዕ ቃልሶምን ከረን ንኣስመራ ስዒባ ኣብ መዝገብ ዓለማዊ ውርሻ ትሰፍርዶ ትኸውን?
